

|  |
| --- |
| **VIĻAKAS NOVADA DOME**Reģ.Nr. 90009115618Abrenes iela 26, Viļaka, Viļakas nov., LV-4583tālrunis 64507224, fakss 64507208, e-pasts: dome@vilaka.lv |

**SAISTOŠIE NOTEIKUMI**

Viļakā

2017. gada 27.aprīlī Nr. 5/2017

(protokols Nr.8, 32.&)

**Par dzīvokļa pabalstu bārenim un bērnam, kurš palicis bez vecāku gādības**

*Izdoti saskaņā ar likuma „Par palīdzību dzīvokļa jautājumu risināšanā”25.2 panta piekto daļu*

1. Saistošie noteikumi (turpmāk - Noteikumi) nosaka kārtību, kādā bārenim un bērnam, kurš palicis bez vecāku gādības (turpmāk - Bērns) tiek aprēķināts, piešķirts un izmaksāts dzīvokļa pabalsts, kā arī ar dzīvojamās telpas lietošanu saistītu izdevumu segšanas normatīvi.

2. Dzīvokļa pabalsta pieprasījumu izskata un lēmumu pieņem Viļakas novada Sociālais dienests (turpmāk – Dienests) saskaņā ar šiem Noteikumiem.

3. Dzīvokļa pabalsts Bērnam tiek piešķirts no dienas, kad bērns sasniedzis pilngadību, līdz 24 gadu vecuma sasniegšanai.

4. Pabalsta saņemšanai Bērnam Dienestā jāiesniedz iesniegums, dzīvojamās telpas īres (apakšīres) līguma kopija, līgumi par komunālajiem pakalpojumiem, ja dzīvojamo telpu īrē no pašvaldības, ik mēnesi (rēķini, kvītis, čeki, maksājuma uzdevumi vai cita veida dokumenti), kas apliecina komunālo maksājumu veikšanas faktu un rēķini par saņemtajiem komunālajiem pakalpojumiem.

5. Dzīvokļa pabalsts Bērnam tiek aprēķināts pēc:

5.1. dzīvojamās telpas īres maksas;

5.2. izdevumiem par pakalpojumiem (apkure, elektroenerģija, patērētais ūdens, dabasgāze, kanalizācijas nodrošināšana, sadzīves atkritumu apsaimniekošana).

6. Dzīvokļa pabalstam Bērnam tiek noteikti šādi mēneša normatīvi par dzīvokli līdz 20 kvadrātmetru platībā no kopējās platības vai vienistabas dzīvokli līdz 30 kvadrātmetru platībā:

6.1. karstā un aukstā ūdens patēriņš - atbilstoši skaitītāja rādījumiem, bet ne vairāk kā 2 m3;

6.2. kanalizācijas patēriņš - atbilstoši skaitītāja rādījumiem, bet ne vairāk kā līdz 2 m3;

6.3. elektroenerģiju - atbilstoši skaitītāja rādījumiem, bet ne vairāk kā 100 kWh;

6.4. par dabasgāzi:

6.4.1. ar centralizēto gāzes padevi – atbilstoši skaitītāja rādījumiem, bet ne vairāk kā 1 m3 ;

6.4.2. ar gāzes balonu (ar tilpumu ne vairāk kā 54 litri) – balona (u) iegādes izdevumu summa vienu reizi 4 mēnešos.

6.5. sadzīves atkritumu izvešana – līdz 0,24 m3;

6.6. dzīvojamās telpas īres maksas – līdz 10,00 *euro;*

6.7. apkurei līdz 30,00 *euro,* ja nodrošināta centralizētā siltumapgāde, vai līdz 10 m3  malkas kalendārajā gadā, ja dzīvoklī nodrošināta krāšņu apkure, vai ar cita veida cieto kurināmo (oglēm, briketēm, granulas) – 1 tonnas izmaksas kalendārajā gadā.

7. Kopējais aprēķinātais dzīvokļa pabalsta apmērs, ko izmaksā Bērnam mēnesī nedrīkst pārsniegt 35,00 *euro,* bet apkures periodā (no 1. oktobra līdz 1. maijam) nedrīkst pārsniegt 60,00 *euro* mēnesī.

8. Dzīvokļa pabalsts Bērnam tiek izmaksāts reizi mēnesī, pārskaitot uz Bērna iesniegumā norādīto bankas kontu vai dzīvojamās telpas apsaimniekotāja kontu.

9. Dienesta lēmumu var apstrīdēt Viļakas novada domē, bet Viļakas novada domes lēmumu var pārsūdzēt Administratīvā procesa likumā noteiktajā kārtībā.

10. Noteikumi stājas spēkā likumā „Par pašvaldībām” noteiktajā kārtībā.

Domes priekšsēdētājs S. Maksimovs

**PASKAIDROJUMA RAKSTS**

**Viļakas novada domes 2017.gada 27.aprīļa saistošajiem noteikumiem Nr.5/2017 “Par dzīvokļa pabalstu bārenim un bērnam, kurš ir palicis bez vecāku gādības”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likumā „Par palīdzību dzīvokļa jautājumu risināšanā” pašvaldībām noteiktas tiesības ar domes saistošajiem noteikumiem noteikt dzīvokļa pabalsta apmēra aprēķināšanas un izmaksas kārtību bērnam bārenim un bērnam, kurš palicis bez vecāku gādības no dienas, kad sasniegta pilngadība, līdz 24 gadu vecuma sasniegšanai. Saistošie noteikumi dos iespēju bērnam bārenim un bērnam, kurš palicis bez vecāku gādības pašam izvēlēties sev mājokli arī citā pašvaldībā un saņemt pabalstu.  |
| 2. Īss projekta satura izklāsts | Saistošo noteikumu projekts izstrādāts pamatojoties uz likuma „Par palīdzību dzīvokļa jautājumu risināšanā” 25.2 panta piekto daļu. |
| 3. Informācija par plānoto projekta ietekmi uz pašvaldības budžetu  | Saistošo noteikumu izpilde tiek nodrošināta ikgadējā pašvaldības budžeta ietvaros. |
| 4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā  | Nav attiecināms. |
| 5. Informācija par administratīvajām procedūrām  | Saistošo noteikumu piemērošanā persona var vērsties Viļakas novada pašvaldībā un Viļakas novada Sociālajā dienestā. |
| 6. Informācija par konsultācijām ar privātpersonām  | Nav attiecināms. |

Domes priekšsēdētājs S. Maksimovs